ROZHODNUTIE KOMISIE
z 21. júna 2004,
ktoré uvádza zoznam oblastí v Českej republike, ktoré prichádzajú do úvahy podľa cieľa 2 štrukturálnych fondov pre obdobie rokov 2004 až 2006
(oznámené pod číslom K(2004) 2134)
(Iba český text je autentický)
(2004/559/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/1999 z 21. júna 1999, ktoré určuje všeobecné ustanovenia o štrukturálnych fondoch (1), a najmä na jeho článok 4 ods. 4,
po konzultácii s Výborom pre rozvoj a premenu regiónov, Výborom pre poľnohospodárske štruktúry a vidiecky rozvoj a Výborom pre štruktúry rybárstva a akvakultúry,
keďže:
(1)
Cieľ 2 štrukturálnych fondov má podporovať ekonomickú a sociálnu premenu oblastí, ktoré čelia štrukturálnym problémom.
(2)
Komisia a členské štáty sa usilujú zabezpečiť, aby pomoc bola skutočne zameraná na oblasti, ktoré sú najviac postihnuté, a na najvhodnejšiu geografickú úroveň.
(3)
Maximálna výška populácie, ktorá prichádza do úvahy, je 370 000 obyvateľov, v súlade s článkom 4 ods. 2 nariadenia (ES) č. 1260/1999, ktoré stanovuje maximálnu výšku pre Českú republiku 31 % populácie regiónov NUTS II, ktoré nie sú zahrnuté v cieli 1.
(4)
Na základe návrhov členských štátov a v úzkej zhode s príslušným členským štátom Komisia zostavuje zoznam oblastí, ktoré pripadajú do úvahy podľa cieľa 2 s náležitým zreteľom na národné priority,
PRIJALA TOTO ROZHODNUTIE:
Článok 1
Oblasti v Českej republike, ktoré pripadajú do úvahy podľa cieľa 2 štrukturálnych fondov od 1. mája 2004 do 31. decembra 2006, sú uvedené v prílohe k tomuto dokumentu.
Článok 2
Toto rozhodnutie je adresované Českej republike.
V Bruseli 21. júna 2004